Man steel miljoene om katte te voerArgieffoto ŉ Man van Japan het op ŉ jaarlange rooftog gegaan en sowat R1 850 000 gesteel om 120 katte ŉ fynproewersdieet te laat volg. Mamoru Demizu (48) het glo op 32 afsonderlike voorvalle by huise ingebreek en kontant en juwele gesteel, het die polisie Donderdag gesê. Hy het glo aan die polisie gesê hy het die goed gesteel om geld te bekom om sy talle katvriende te voer. Hy het tot R2 500 per dag spandeer aan katkos. “Hy het gesê hy is op sy gelukkigste wanneer hy sy wang teen die katte skuur,” het ŉ woordvoerder van die polisie gesê. Die werklose Demizu het een dier by sy huis in Izumi in die weste van Japan aangehou, 20 in ŉ nabygeleë skuur en hy het ook 100 rondloperkatte in die buurt gevoer. “Hy het hulle vars vis en hoender gevoer, nie blikkieskos nie.”